ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
ભારતમાં કુલ સાજા થયેલાની સંખ્યાએ 60 લાખનું સીમાચિહ્ન પાર કર્યું
સળંગ 8 દિવસ સુધી 1000 કરતાં ઓછી સંખ્યામાં મૃત્યુ નોંધાયા
ટોચના પાંચ રાજ્યો જે સૌથી વધુ કેસનું ભરણ ધરાવે છે તેઓ કુલ સાજા થયેલા દર્દીઓમાં અડધાથી વધારેનું યોગદાન આપે છે
આજે ભારત વધુ એક નવી ઊંચાઇએ પહોંચ્યું છે. દેશમાં કુલ સાજા થયેલા દર્દીઓની સંખ્યા 60 લાખના સીમાચિહ્નને  પાર કરી ગઇ છે.
દરરોજ ઘણી મોટી સંખ્યામાં દર્દીઓ કોવિડમાંથી સાજા થઇ રહ્યાં હોવાથી, ભારતમાં દૈનિક રિકવરીનો દર સતત ઊંચા સ્તરે નોંધાઇ રહ્યો છે, છેલ્લા 24 કલાકમાં નવા 89,154 દર્દી સાજા થયા હોવાનું નોંધાયું છે.
દેશવ્યાપી વધારવામાં આવેલા તબીબી ઇન્ફ્રાસ્ટ્રક્ચર, રાજ્યો/ કેન્દ્ર શાસિત પ્રદેશો દ્વારા કેન્દ્ર સરકારે નિર્ધારિત કરેલા પ્રમાણભૂત સારવારના પ્રોટોકોલનું ચુસ્ત પાલન અને ડૉક્ટરો, પેરામેડિકલ સ્ટાફ તેમજ અગ્ર હરોળમાં રહીને કામ કરી રહેલા કામદારોના સંપૂર્ણ સમર્પણના કારણે દેશમાં દૈનિક મૃત્યુના આંકડામાં સતત ઘટાડો થઇ રહ્યો છે અને કુલ સાજા થતા દર્દીઓની સંખ્યામાં એકધારો વધારો થઇ રહ્યો છે.
સળંગ છેલ્લા આઠ દિવસથી નવા મૃત્યુ પામી રહેલા દર્દીઓની દૈનિક સંખ્યા 1000 કરતાં ઓછી નોંધાઇ રહી છે. છેલ્લા 24 કલાકમાં દેશમાં કુલ 918 દર્દીઓ મૃત્યુ પામ્યા છે.
ભારતમાં હાલમાં કુલ સક્રિય કેસોની સંખ્યા 8,67,496 છે. સક્રિય કેસોની સંખ્યામાં સતત ઘટાડો નોંધાઇ રહ્યો છે અને છેલ્લા ત્રણ દિવસથી કુલ સક્રિય કેસોની સંખ્યા આઠ લાખ કરતાં ઓછી હતી.
રાષ્ટ્રીય સાજા થવાનો સરેરાશ દર પણ વધીને 86.17% નોંધાયો છે.
ભારતમાં સાજા થઇ રહેલા દર્દીઓની સંખ્યામાં એકધારો વધારો થઇ રહ્યો હવાથી સૌથી વધુ સાજા થયેલા દર્દીઓના સંદર્ભમાં ભારતે વૈશ્વિક સ્તરે અગ્રતા ક્રમ જાળવી રાખ્યો છે.
કુલ સાજા થયેલા દર્દીઓમાંથી અડધા કરતાં વધારે  દર્દીઓ સૌથી વધુ કેસોનું ભારણ ધરાવતા ટોચના પાંચ રાજ્યો માંથી સાજા થયા છે.
નવા સાજા થયેલા દર્દીઓમાંથી 80% દર્દીઓ દસ રાજ્યો એટલે કે, મહારાષ્ટ્ર, કર્ણાટક, કેરળ, આંધ્રપ્રદેશ, તમિલનાડુ, ઉત્તરપ્રદેશ, ઓડિશા, પશ્ચિમ બંગાળ, દિલ્હી અને છત્તીસગઢમાંથી સાજા થયા હોવાનું નોંધાયું છે.
નવા સાજા થયેલા દર્દીઓની સંખ્યા મામલે મહારાષ્ટ્ર સૌથી ટોચે છે જ્યાં નવા 26,000 કરતાં વધારે દર્દી સાજા થયા છે.
દેશમાં છેલ્લા 24 કલાકમાં નવા પુષ્ટિ થયેલા પોઝિટીવ કેસની સંખ્યા 74,383 નોંધાઇ છે.
નવા પુષ્ટિ થયેલા પોઝિટીવ કેસોમાંથી 80% દર્દીઓ દસ રાજ્યો/ કેન્દ્ર શાસિત પ્રદેશોમાંથી નોંધાયા છે. કેરળમાં સૌથી વધુ સંખ્યામાં નવા કેસ નોંધાયા છે જ્યારે ત્યારબાદ મહારાષ્ટ્રનો ક્રમ છે. બંને રાજ્યોમાં કુલ મળીને નવા 11,000 પોઝિટીવ કેસ નોંધાયા છે.
છેલ્લા 24 કલાકમાં વધુ 918 દર્દી મૃત્યુ પામ્યા છે. નવા મૃત્યુ પામેલામાંથી 84% દર્દી 10 રાજ્યો અને કેન્દ્ર શાસિત પ્રદેશોમાંથી છે.
મહારાષ્ટ્રમાં સૌથી વધુ 33% મૃત્યુ સાથે વધુ 308 દર્દીઓ ગઇકાલે મૃત્યુ પામ્યા હતા જ્યારે તે પછીના ક્રમે કર્ણાટકમાં 102 દર્દીઓ મૃત્યુ પામ્યા હતા.
SD/GP/BT
(Visitor Counter : 131
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- ભારતનો સાજા થવાનો દર ઉર્ધ્વ માર્ગ પર અગ્રેસર, 78% થયો
- સક્રિય કેસની સરખામણીએ સાજા થયેલા કેસની સંખ્યા 28 લાખ કરતા વધુ
- કુલ સક્રિય કેસના 60% કેસ 5 સૌથી વધુ અસરગ્રસ્ત રાજ્યોમાં
- છેલ્લા 24 કલાકમાં 77,512 દર્દીઓને રજા આપવામાં આવી છે
- કુલ સાજા થયેલા કેસની સંખ્યા 37,80,107 થઇ ગઈ છે.

Press Information Bureau
Ministry of Information and Broadcasting
Government of India
ભારતનો સાજા થવાનો દર ઉર્ધ્વ માર્ગ પર અગ્રેસર, 78% થયો, સક્રિય કેસની સરખામણીએ સાજા થયેલા કેસની સંખ્યા 28 લાખ કરતા વધુ, કુલ સક્રિય કેસના 60% કેસ 5 સૌથી વધુ અસરગ્રસ્ત રાજ્યોમાં
વધુ વિગતો માટે: https://pib.gov.in/PressReleseDetail.aspx?PRID=1653806
સંસદના ચોમાસુ સત્રના આરંભે પ્રધાનમંત્રીના સંબોધનનો મૂળપાઠ
વધુ વિગતો માટે: https://pib.gov.in/PressReleseDetail.aspx?PRID=1653927
કેન્દ્રીય આરોગ્ય સચિવ, ઉદ્યોગો અને આંતરિક વેપાર સચિવ તેમજ ફાર્માસ્યુટિકલ સચિવે 7 મોટા રાજ્યોમાં આરોગ્ય સંભાળની સેવાઓ પૂરી પાડતી સંસ્થાઓને ઓક્સિજનનો પુરવઠો સુનિશ્ચિત કરવા અનુરોધ કર્યો
વધુ વિગતો માટે: https://pib.gov.in/PressReleseDetail.aspx?PRID=1653806
પ્રધાનમંત્રીએ બિહારમાં પેટ્રોલિયમ ક્ષેત્ર સંબંધિત ત્રણ મુખ્ય પરિયોજનાઓ રાષ્ટ્રને સમર્પિત કરી
વધુ વિગતો માટે: https://pib.gov.in/PressReleasePage.aspx?PRID=1653762
કોવિડ-19માંથી સાજા થયેલા દર્દીઓના વ્યવસ્થાપન પ્રોટોકોલમાં આયુષ પ્રથાઓને સમાવવામાં આવી
વધુ વિગતો માટે: https://pib.gov.in/PressReleseDetail.aspx?PRID=1654033
ડૉ. હર્ષ વર્ધન 'રવિવાર સંવાદ' દ્વારા તેમના સોશ્યલ મીડિયા અનુયાયીઓ સાથે વાતચીત કરી
વધુ વિગતો માટે: https://pib.gov.in/PressReleseDetail.aspx?PRID=1653777
તેલના આયાત પર કોવિડ -19 ની અસર
વધુ વિગતો માટે: https://pib.gov.in/PressReleasePage.aspx?PRID=1653978
કેન્દ્રએ પૂર્વોત્તર રાજ્યોને પ્રસારની કડીઓને સક્રિયપણે તોડવા માટે વિનંતી કરી
વધુ વિગતો માટે: https://pib.gov.in/PressReleasePage.aspx?PRID=1653403
કોવિડ-19 નો સામનો કરવા માટે રાજ્યોને આપવામાં આવેલી રકમ
વધુ વિગતો માટે: https://pib.gov.in/PressReleasePage.aspx?PRID=1654102
ઓનલાઇન વાયરસના ક્રમની આગાહી કરવા માટે ભારતીય વૈજ્ઞાનિકોએ વેબ આધારિત કોવિડ પ્રિડીક્ટર તૈયાર કર્યું
વધુ વિગતો માટે: https://pib.gov.in/PressReleasePage.aspx?PRID=1653755
માઇક્રોબાયલ ઇન્ફેક્શનને રોકવા અને શાકભાજી અને ફળોનું વિશુદ્ધીકરણ કરવા માટે IPFTએ નવા "જંતુનાશક સ્પ્રે" વિકસાવ્યા
વધુ વિગતો માટે: https://pib.gov.in/PressReleasePage.aspx?PRID=1653548
FACTCHECK
(Visitor Counter : 170
લઘુમતિ બાબતોનું મંત્રાલય
દેશના પ્રથમ "અમૃત સરોવર"નું ઉદઘાટન આવતીકાલે કેન્દ્રીય લઘુમતી બાબતોના મંત્રી શ્રી મુખ્તાર અબ્બાસ નકવી અને ઉત્તર પ્રદેશના જલ શક્તિ મંત્રી શ્રી સ્વતંત્ર દેવ સિંહ દ્વારા પટવાઈ, રામપુર , ખાતે કરવામાં આવશે
"અમૃત સરોવર"નું નિર્માણ પ્રધાનમંત્રી શ્રી નરેન્દ્ર મોદીની પ્રેરણા અને ઉત્તર પ્રદેશના મુખ્યમંત્રી શ્રી યોગી આદિત્યનાથના માર્ગદર્શન હેઠળ કરવામાં આવ્યું છે : શ્રી નકવી
દેશના પ્રથમ "અમૃત સરોવર"નું ઉદ્ઘાટન 13 મે, 2022ના રોજ કેન્દ્રીય લઘુમતી બાબતોના મંત્રી શ્રી મુખ્તાર અબ્બાસ નકવી અને ઉત્તર પ્રદેશના જલ શક્તિ મંત્રી શ્રી સ્વતંત્ર દેવ સિંહ દ્વારા પટવાઈ, રામપુર  ખાતે કરવામાં આવશે.
શ્રી નકવીએ આજે નવી દિલ્હીમાં જણાવ્યું હતું કે આ ભવ્ય "અમૃત સરોવર"નું નિર્માણ પ્રધાનમંત્રી શ્રી નરેન્દ્ર મોદીની પ્રેરણા અને ઉત્તર પ્રદેશના મુખ્યમંત્રી શ્રી યોગી આદિત્યનાથના માર્ગદર્શન હેઠળ કરવામાં આવ્યું છે.
તેમણે કહ્યું કે, આ ભવ્ય અમૃત સરોવરને ખૂબ જ ઓછા સમયમાં શરૂ કરવામાં સામાન્ય લોકો, ગ્રામજનોની ભાગીદારી અને સહકાર અને ગ્રામ પંચાયત અને જિલ્લા વહીવટીતંત્રની તત્પરતાએ મહત્વની ભૂમિકા ભજવી છે.
મંત્રીએ કહ્યું કે ગયા મહિને "મન કી બાત" કાર્યક્રમમાં પ્રધાનમંત્રીએ રામપુરના પટવાઈમાં આ "અમૃત સરોવર" વિશે ઉલ્લેખ કર્યો હતો.
પ્રધાનમંત્રી શ્રી નરેન્દ્ર મોદીએ "મન કી બાત" માં કહ્યું હતું કે, "મને એ જાણવું ગમે છે કે અમૃત સરોવરનો સંકલ્પ લીધા પછી, તેના પર ઘણી જગ્યાએ ઝડપી ગતિએ કામ શરૂ થયું છે. મને યુપીના રામપુરની ગ્રામ પંચાયત પટવાઈ વિશે જાણવા મળ્યું છે. ગ્રામસભાની જમીન પર તળાવ હતું, પરંતુ તે ગંદકીથી ભરેલું હતું અને કચરાના ઢગલા હતા. ઘણી મહેનતથી, સ્થાનિક લોકોના સહકારથી, સ્થાનિક શાળાના બાળકોની મદદથી, છેલ્લા કેટલાક અઠવાડિયામાં તે ગંદા તળાવની કાયાપલટ કરવામાં આવી છે. હવે તે તળાવના કિનારે રિટેનિંગ વોલ, બાઉન્ડ્રી વોલ, ફૂડ કોર્ટ, ફુવારા અને લાઇટિંગ જેવી અનેક વ્યવસ્થાઓ કરવામાં આવી છે. હું આ પ્રયાસ માટે રામપુરની પટવાઈ ગ્રામ પંચાયત, ગામના લોકો અને ત્યાંના બાળકોને અભિનંદન આપું છું.”
શ્રી નકવીએ જણાવ્યું હતું કે પટવાઈનું આ "અમૃત સરોવર" માત્ર પર્યાવરણની જાળવણી અને પાણી બચાવવામાં મદદ કરશે એટલું જ નહીં, તે નજીકના વિસ્તારોના લોકો માટે પણ આકર્ષણનું કેન્દ્ર બનશે. આ "અમૃત સરોવર" માં મનોરંજનની વિવિધ સુવિધાઓ સાથે બોટિંગ પણ ઉપલબ્ધ છે.
ઉત્તર પ્રદેશના રાજ્ય મંત્રી શ્રી બલદેવ સિંહ ઓલખ, રામપુર જિલ્લા પંચાયતના અધ્યક્ષ શ્રી ખયાલીરામ લોધી, મિલક ધારાસભ્ય શ્રીમતી રાજબાલા, કમિશનર મુરાદાબાદ શ્રી અંજનેય કુમાર સિંઘ, જિલ્લા મેજિસ્ટ્રેટ રામપુર શ્રી રવિન્દ્ર કુમાર મંડાર, મુખ્ય વિકાસ અધિકારી શ્રીમતી ગઝલ ભારદ્વાજ અને અન્ય મહાનુભાવો આ પ્રસંગે ઉપસ્થિત રહેશે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 213
આર્થિક બાબતો પર મંત્રીમંડળીય સમિતિ
મંત્રીમંડળે બ્રહ્મપુત્રા વેલી ફર્ટિલાઇઝર કોર્પોરેશન લિમિટેડ, આસામને રૂ. 100 કરોડની અનુદાન સહાયની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં આર્થિક બાબતો પરની મંત્રીમંડળીય સમિતિની બેઠક યોજાઈ હતી. એમાં આસામના નામરુપમાં બ્રહ્મપુત્રા વેલી ફર્ટિલાઇઝર્સ કોર્પોરેશન લિમિટેડ ને એના યુરિયા ઉત્પાદન એકમોની કામગીરી જાળવી રાખવા માટે રૂ. 100 કરોડની અનુદાન સહાય આપવાની ખાતર વિભાગની દરખાસ્તને મંજૂરી આપવામાં આવી હતી.
નામરુપમાં સ્થિત બીવીએફસીએલ કંપની કાયદા મુજબ રચાયેલી જાહેર ક્ષેત્રનું સાહસ છે, જેનું વહીવટી નિયંત્રણ ભારત સરકારના ખાતર વિભાગ ના હાથમાં છે. અત્યારે કંપની આસામના નામરુપમાં બીવીએફસીએલના સંકુલોમાં નામરુપ-2 અને નામરુપ-3 એમ બે વિન્ટેજ પ્લાન્ટનું સંચાલન કરે છે. ભારતમાં પ્રથમ ગેસ આધારિત યુરિયા ઉત્પાદન એકમ તથા માળખાગત સુવિધા અને પુરવઠાની ઉપલબ્ધતા ધરાવવા છતાં આ પ્લાન્ટની જૂની અને બિનઉપયોગી ટેકનોલોજીને કારણે વાજબી ખર્ચે એના હાલના એકમોમાંથી વાજબી ધોરણે ઉત્પાદન જાળવવું મુશ્કેલ બની ગયું છે. પ્લાન્ટની સલામતી, ટકાઉક્ષમતા અને વાજબી કામગીરી સુનિશ્ચિત કરવા ચોક્કસ ઉપકરણ અને મશીનરીઓને બદલવાની/એને સંપૂર્ણપણે સુધારવાની જરૂર છે. મિકેનિકલ, ઇલેક્ટ્રિકલ, સાધનસામગ્રી અને અન્ય ઉત્પ્રેરક ચીજવસ્તુઓની ખરીદી સાથે પ્લાન્ટની સરળ કામગીરી માટે લઘુતમ કાર્યલક્ષી સમારકામ માટે અંદાજે રૂ. 100 કરોડનો ખર્ચ કરવો પડશે. એટલે ભારત સરકારે બીવીએફસીએલએ રૂ. 100 કરોડની અનુદાન સહાય કરવાની મંજૂરી આપી છે.
બીવીએફસીએલ ભારતના ઉત્તર-પૂર્વમાં સ્થિત છે, જે આ વિસ્તારની આર્થિક વૃદ્ધિમાં મહત્ત્વપૂર્ણ ભૂમિકા ભજવે છે. બીવીએફસીએલને રૂ. 100 કરોડની અનુદાન સહાયથી દર વર્ષે યુરિયાની 3.90 લાખ એમટી ઉત્પાદન ક્ષમતા પુનઃસ્થાપિત થશે તથા સંપૂર્ણ ઉત્તર પૂર્વ વિસ્તાર, ખાસ કરીને આસામમાં ચા ઉદ્યોગ અને કૃષિ ક્ષેત્રને યુરિયાની સમયસર ઉપલબ્ધતા સુનિશ્ચિત થશે. વળી આ પ્લાન્ટમાં આશરે 580 કર્મચારીઓની રોજગારી કાયમી ધોરણે જળવાઈ રહેશે અને અન્ય 1500 વ્યક્તિઓની કામચલાઉ ધોરણે રોજગારી જળવાશે. ઉપરાંત આ પ્લાન્ટથી પરોક્ષ રીતે 28000 લોકોને ફાયદો થશે. એનાથી ભારત સરકારનું આત્મનિર્ભર ભારત અભિયાન પણ મજબૂત થશે.
SD/GP/JD
(
રાષ્ટ્રપતિ સચિવાલય
ભારતીય વન સેવાના તાલીમાર્થી અધિકારીઓએ રાષ્ટ્રપતિ સાથે મુલાકાત કરી
નવી દિલ્હી, 23-07-2019
ભારતીય વન સેવા ના તાલીમાર્થી અધિકારીઓએ રાષ્ટ્રપતિ શ્રી રામનાથ કોવિંદ સાથે આજે  રાષ્ટ્રપતિ ભવનમાં મુલાકાત કરી.
તાલીમાર્થી અધિકારીઓને સંબોધતા રાષ્ટ્રપતિએ જણાવ્યું કે ભારત સરકાર અને રાજ્ય સરકાર આપણા દેશની વન સંપત્તિની રક્ષા અને હરિયાળીના વ્યાપને વધારવા માટે ઘણા પ્રયત્નો કરી રહી છે. જો કે પારિસ્થિતિક પુનર્સ્થાપના, સંરક્ષણની નિરંતરતા અને સફળતા સામૂહિક જાગૃતિ પર નિર્ભર કરે છે. આપણા દેશના જંગલો અને તેની આસપાસ આદિવાસીઓ સહિત મોટી સંખ્યામાં ગરીબ લોગો વસે છે. જંગલોના માધ્યમથી જ તેઓ ભોજન અને ચારાથી પોતાની મૂળભૂત જરૂરિયાતો પૂર્ણ કરે છે. આ લોકો સરળ અને પરિશ્રમી હોવાની સાથે સાથે ખૂબ બુદ્ધિશાળી પણ હોય છે. તેઓ પોતાની પરંપરાઓ અને માન્યતાઓ અંતર્ગત જંગલોનું સન્માન કરે છે. વનના રક્ષણ માટેનો કોઈપણ ઉપાય આ લોકોની મૂળભૂત જરૂરિયાતો પ્રત્યે સંવેદનશીલ હોવો જોઈએ અને તેમને ભાગીદારના રૂપમાં સામેલ કરવા જોઈએ.
રાષ્ટ્રપતિએ કહ્યું કે ભારતના સંયુક્ત વન પ્રબંધન મોડલમાં જંગલોની જાળવણીમાં સ્થાનિક લોકો અને સમુદાયોની સાથે કાર્ય કરવાની પરિકલ્પના કરી છે. સ્થાનિક લોકોની અસરકારક ભાગીદારી સુનિશ્ચિત કરવા માટે સંરક્ષણના પ્રયાસોની સાથે આજીવિકાના અવસરો જોડવા મહત્વપૂર્ણ છે. રાષ્ટ્રપતિએ કહ્યુ કે એક વખત જ્યારે લોકો અને સમુદાય વન વ્યવસ્થાના પ્રયાસોમાં સામેલ થઈ જાય છે ત્યારે વન અધિકારી જેવું સમાધાન ઈચ્છે, તેના કરતા તે વધુ ટકાઉ અને અસરકારક થઈ જાય છે.
રાષ્ટ્રપતિના પ્રવચન માટે અહીં ક્લિક કરો..
DK/NP/J.Khunt/GP
(Visitor Counter : 139
મંત્રીમંડળ
મંત્રીમંડળે રાષ્ટ્રીય આયુષ મિશનમાં આયુષમાન ભારતના ઘટક આયુષ આરોગ્ય અને સુખાકારી કેન્દ્રને સમાવવા માટે મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે રાષ્ટ્રીય આયુષ મિશન માં આયુષમાન ભારતના ઘટક આયુષ આરોગ્ય અને સુખાકારી કેન્દ્ર ને સમાવવા માટે મંજૂરી આપી હતી.
આ પ્રસ્તાવમાં નાણાકીય વર્ષ 2019-20થી 2023-24 સુધીના પાંચ વર્ષના સમયગાળા દરમિયાન AYUSH HWCની કામગીરી માટે રૂ. 3399.35 કરોડ  ખર્ચ કરવામાં આવશે.
NAM હેઠળ AYUSH HWC ઘટકની કામગીરીમાં નીચે દર્શાવેલા લક્ષ્યો હાંસલ કરવાના રહેશે:
- આયુષના સિદ્ધાંતો અને પદ્ધતિઓના આધારે સર્વાંગી સુખાકારી કેન્દ્રો સ્થાપિત કરવા જેમાં વર્તમાન સ્વાસ્થ્ય સંભાળ તંત્ર સાથે એકીકૃત કરીને રક્ષણાત્મક, પ્રોત્સાહક, ઉપચારક, પુનઃસ્થાપક અને ઉપશામક સ્વાસ્થ્ય સંભાળ લેવા પર ધ્યાન કેન્દ્રિત કરવામાં આવે.
- આયુષ સેવાઓ ઉપલબ્ધ કરાવીને જરૂરિયાતમંદ લોકોને માહિતીપૂર્ણ વિકલ્પ પૂરો પાડવો.
- આયુષ સેવાઓમાં જીવનશૈલી, ભોજન, યોગ, ઔષધીની વનસ્પતિઓ અને આયુષ તંત્રની મજબૂતી અનુસાર પસંદગીની પરિસ્થિતિઓ માટે દવાઓની જોગવાઇ વિશે સામુદાયિક જાગૃતિ કાર્યક્રમો સામેલ કરવા.
આયુષ મંત્રાલયે રાજ્યો / કેન્દ્ર શાસિત પ્રદેશો, સ્વાસ્થ્ય અને પરિવાર કલ્યાણ મંત્રાલય અને અન્ય સંબંધિત મંત્રાલયો સાથે વિચારવિમર્શ કરીને સમગ્ર દેશમાં 12,500 આયુષ સ્વાસ્થ્ય અને સુખાકારી કેન્દ્રોના પરિચાલન માટે નીચે દર્શાવેલા બે મોડેલ રજૂ કર્યાં છે:
- વર્તમાન આયુષ ઔષધાલયોને અપગ્રેડ કરવા 
- વર્તમાન પેટા આરોગ્ય કેન્દ્રોને  અપગ્રેડ કરવા 
ફાયદા:
- પરવડે તેવા દરે સાર્વત્રિક સ્વાસ્થ્ય કવરેજ માટે વધુ ઉન્નત પહોંચ.
- બીજા અને ત્રીજા સ્તરેની આરોગ્ય સેવાના ભારણ પર ઘટાડો.
- “સ્વ-સંભાળ” મોડેલના કારણે ખિસ્સામાંથી કરવા પડતા ખર્ચમાં ઘટાડો થશે.
- નીતિ આયોગના આદેશ અનુસાર SDG-3 ના અમલીકરણમાં આયુષનું એકીકરણ.
- લક્ષિત વિસ્તારોમાં માન્યતા પ્રાપ્ત સર્વાંગી સુખાકારી મૉડેલ.
પૃષ્ઠભૂમિ:
રાષ્ટ્રીય સ્વાસ્થ્ય નીતિ 2017માં આયુષ તંત્ર  ની ક્ષમતાને એકીકૃત સ્વાસ્થ્ય સંભાળના બહુપરિમાણીય તંત્રમાં મુખ્ય પ્રવાહમાં લાવવાની હિમાયત કરવામાં આવી હતી.
ફેબ્રુઆરી 2019માં ભારત સરકારે વર્તમાન પેટા સ્વાસ્થ્ય કેન્દ્રો અને પ્રાથમિક સ્વાસ્થ્ય કેન્દ્રોનું રૂપાંતરણ કરીને 1.5 લાખ સ્વાસ્થ્ય અને સુખાકારી કેન્દ્રોનું નિર્માણ કરવાનો નિર્ણય લીધો હતો જેથી વ્યાપક પ્રાથમિક સ્વાસ્થ્ય સંભાળ પૂરી પાડી શકાય.
વધુમાં એવો પણ નિર્ણય લેવામાં આવ્યો હતો કે, આયુષ મંત્રાલય કુલ પેટા સ્વાસ્થ્ય કેન્દ્રોમાંથી 10% કેન્દ્રો એટલે કે 12,500 કેન્દ્રોને આયુષમાન ભારત અંતર્ગત સ્વાસ્થ્ય અને સુખાકારી કેન્દ્રો તરીકે ચલાવશે
આ પ્રસ્તાવમાં આયુષના સિદ્ધાંતો અને પદ્ધતિઓના આધારે સર્વાંગી સુખાકારી મોડેલ સ્થાપિત કરવાની દૂરંદેશી સમાયેલી છે જેથી મોટી સંખ્યામાં લોકોને “સ્વ-સંભાળ” માટે સશક્ત બનાવી બીમારીઓનું ભારણ ઘટાડી શકાય અને ખિસ્સામાંથી થતો ખર્ચ પણ ઘટાડી શકાય તેમજ જરૂરિયાતમંદ લોકોને માહિતીપૂર્ણ વિકલ્પ પૂરો પાડી શકાય.
RP
(Visitor Counter : 194
સ્વાસ્થ્ય અને પરિવાર કલ્યાણ મંત્રાલય
રાષ્ટ્રીય સંચિત કોવિડ -19 રસીકરણ કવરેજ 67 કરોડના સીમાચિહ્નને પાર
છેલ્લા 24 કલાકમાં 74 લાખથી વધુ ડોઝ આપવામાં આવ્યા છે
સાજા થવાનો દર હાલમાં 97.45%
છેલ્લા 24 કલાકમાં 45,352 દૈનિક નવા કેસ નોંધાયા
ભારતમાં સક્રિય કેસનું ભારણ , કુલ કેસનાં 1.22%
સાપ્તાહિક પોઝિટિવિટી દર  70 દિવસથી 3% કરતા ઓછો
નોંધપાત્ર સિદ્ધિમાં, ભારતનું સંચિત રસીકરણ કવરેજ ગઈકાલે 67 કરોડની સીમાચિહ્ન પાર કરી ગયું. સાથે જ છેલ્લા 24 કલાકમાં 74,84,333 રસી ડોઝ આપવામાં આવ્યા. આજે સવારે 7 વાગ્યા સુધીના કામચલાઉ અહેવાલ મુજબ, સંયુક્ત રીતે, 67.09  રસી ડોઝ 70,34,846 સત્રો દ્વારા સંચાલિત કરવામાં આવ્યા છે.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાનું વિભાજન:
|
|
HCWs
|
|
પ્રથમ ડોઝ
|
|
1,03,59,980
|
|
બીજો ડોઝ
|
|
84,31,889
|
|
FLWs
|
|
પ્રથમ ડોઝ
|
|
1,83,27,552
|
|
બીજો ડોઝ
|
|
1,33,92,967
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
26,38,65,685
|
|
બીજો ડોઝ
|
|
3,10,32,810
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
13,43,94,957
|
|
બીજો ડોઝ
|
|
5,65,34,391
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
8,85,83,164
|
|
બીજો ડોઝ
|
|
4,60,36,573
|
|
કુલ
|
|
67,09,59,968
કેન્દ્ર સરકાર ઝડપ વધારવા અને સમગ્ર દેશમાં COVID-19 રસીકરણનો વ્યાપ વધારવા માટે પ્રતિબદ્ધ છે.
રોગચાળાની શરૂઆતથી ચેપગ્રસ્ત લોકોમાંથી, 3,20,63,616 લોકો પહેલેથી જ કોવિડ-19 માંથી સ્વસ્થ થઈ ગયા છે અને છેલ્લા 24 કલાકમાં 34,791 દર્દીઓ સ્વસ્થ થયા છે.
અન્ય સકારાત્મક વિકાસમાં, ભારતનો રિકવરી રેટ છેલ્લા 24 કલાકમાં 97.45% સુધી પહોંચી ગયો છે.
68 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
છેલ્લા 24 કલાકમાં ભારતમાં દૈનિક 45,352 નવા કેસ નોંધાયા છે.
સક્રિય કેસનું ભારણ આજે 3,99,778 છે. સક્રિય કેસ કુલ કેસનાં 1.22% છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 16,66,334 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 52.65 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે.
દેશભરમાં પરીક્ષણ ક્ષમતામાં વધારો કરવામાં આવ્યો છે, ત્યારે છેલ્લા 70 દિવસોથી 2.66% પર સાપ્તાહિક સકારાત્મકતા દર 3% કરતા ઓછો રહે છે. દૈનિક સકારાત્મકતા દર 2.72%છે. સતત 88 દિવસો માટે દૈનિક સકારાત્મકતા દર 5% થી નીચે રહ્યો છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 199
સંરક્ષણ મંત્રાલય
ભારતીય નૌકાદળે ગોવાના આરોગ્ય કર્મચારીઓ માટે દિલ્હીથી આઈએલ38 ફેસ માસ્ક પહોંચાડ્યા
ગોવામાં ફેસ માસ્ક્સની અછતને પહોંચી વળવા ગોવાના ઈન્ડિયન મેડિકલ એસોસીએશન દ્વારા અપાયેલા 60,000 ફેસ માસ્કના ઓર્ડર સામે હાલની લૉકડાઉનની સ્થિતિમાં અટવાયેલી ટ્રકો આગળ વધી શકતી ન હતી અને દિલ્હીમાં અટવાયેલી હતી.
ઇન્ડિયન મેડિકલ એસોસીએશનના પ્રેસિડેન્ટે ગોવા ખાતે ભારતીય નૌકાદળને ગોવા સુધી પરિવહનની મદદ કરવા વિનંતી કરવામાં આવી હતી.
તેને પગલે, આઈએએનસ હંસા ઉપરથી ભારતીય નૌકાદળના લોન્ગ રેન્જ મેરિટાઈમ રિકનેઇઝન્સ એરક્રાફ્ટ - ઈલ્યુશિન 38એસડી  27મી માર્ચ, 2020ના રોજ નવી દિલ્હીના પાલમ એરપોર્ટ માટે રવાના થયું હતું તેણે દિલ્હીમાં પાલમ ખાતેના એર ફોર્સ સ્ટેશન સાથે સંકલન સાધીને એ જ દિવસે પરત ફરીને માસ્ક ગોવા પહોંચાડ્યાં હતાં.
RP
(Visitor Counter : 97
પ્રધાનમંત્રીનું કાર્યાલય
લદ્દાખના લેફ્ટનન્ટ ગવર્નર બ્રિગે. બી.ડી. મિશ્રા એ પ્રધાનમંત્રી સાથે મુલાકાત કરી
લદ્દાખના લેફ્ટનન્ટ ગવર્નર બ્રિગેડ. બી.ડી. મિશ્રા  એ આજે નવી દિલ્હીમાં પ્રધાનમંત્રી શ્રી નરેન્દ્ર મોદી સાથે મુલાકાત કરી.
પ્રધાનમંત્રી કાર્યાલયે ટ્વીટ કર્યું;
"લદાખના લેફ્ટનન્ટ ગવર્નર, બ્રિગેડીયર બી.ડી. મિશ્રા  એ PM @narendramodi સાથે મુલાકાત કરી."
YP/GP/JD
(
PIB Headquarters
કોવિડ-19 અંગે PIBનું દૈનિક બુલેટિન
- છેલ્લા 24 કલાકમાં ભારતમાં 28,204 નવા કેસ નોંધાયા, 147 દિવસમાં સૌથી ઓછા
- ભારતમાં સક્રિય કેસનું ભારણ ઘટીને 3,88,508 થયું, 139 દિવસમાં સૌથી ઓછુ
- સક્રિય કેસ કુલ કેસનાં 1.21% થયા, માર્ચ 202૦ બાદ સૌથી ઓછા
- સૌથી વધુ સાજા થવાનો દર નોંધાયો, હાલમાં 97.45%
- દેશમાં અત્યાર સુધીમાં કુલ 3,11,80,968 દર્દીઓ સાજા થયા
- છેલ્લા 24 કલાકમાં 41,511 દર્દીઓ સાજા થયા
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 51.45 કરોડ લોકોને રસી આપવામાં આવી
- સાપ્તાહિક પોઝિટિવીટી દર ઘટીને 5% કરતા ઓછો થઈ ગયો છે, હાલમાં 2.36% છે
- દૈનિક પોઝિટિવીટી દર 1.87% પહોંચ્યો, જે છેલ્લા 15 દિવસથી 3%થી ઓછો છે
- પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 48.32 કરોડ પરીક્ષણો કરવામાં આવ્યા
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 રસીકરણ અંગે અપડેટ
વિગતઃ https://pib.gov.in/PressReleasePage.aspx?PRID=1744293
Important Tweets
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 200
મંત્રીમંડળ
કેબિનેટે ઈન્ડિયન કાઉન્સિલ ઓફ મેડિકલ રિસર્ચ, ભારત અને ઓક્સફોર્ડ યુનિવર્સિટી, યુકે વચ્ચે હસ્તાક્ષર કરાયેલ સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને નવેમ્બર 2021માં ભારતીય તબીબી સંશોધન પરિષદ  અને ઓક્સફર્ડ યુનિવર્સિટી, UK વચ્ચે અને નિયમ 7  ભારત સરકારની બીજી સૂચિ  નિયમો 1961 અનુસાર હસ્તાક્ષર કરાયેલ મેમોરેન્ડમ ઑફ અન્ડરસ્ટેન્ડિંગ  વિશે માહિતગાર કરવામાં આવ્યા હતા.
એમઓયુના ઉદ્દેશ્યો:
એમઓયુ હેઠળના ઉદ્દેશ્યો ભારતીય વૈજ્ઞાનિકો અને સંશોધકો માટે ક્ષમતા નિર્માણ, આંતરરાષ્ટ્રીય ધોરણો અને નિયમનકારી આવશ્યકતાઓ સાથે સુસંગત ડેટાનો સંગ્રહ, તેના પોતાના ભંડોળનો ઉપયોગ કરીને ક્ષમતા વિકાસ માટે પ્રાદેશિક હબ બનવા તરફ ભારતનો વિકાસ અને ઇક્વિટી અને સાર્વભૌમત્વના સિદ્ધાંતોને સંયુક્ત રીતે અનુસરવાનો છે. ICMR પર પરિણામો હાંસલ કરવા માટે IDDO સચિવાલયની સમય-બાઉન્ડ હોસ્ટિંગ સાથે ભંડોળ ઊભું કરો અને પૂલ કરો, અને ડેટામાં અને તેની બહાર ભાગીદારી બનાવો અને ઇક્વિટી અને પારદર્શિતા સાથે કૌશલ્ય-શેરિંગ કરો.
બંને પક્ષો નાબૂદીના તબક્કામાં ત્રણ વેક્ટર-જન્ય રોગો  અને ઉભરતા ચેપ, ડેટા મેનેજમેન્ટ, ડેટા દસ્તાવેજીકરણ, ડેટા શેરિંગ અને વિકાસ માટે શ્રેષ્ઠ પ્રયાસોને ટેકો આપવા અને વિકસાવવા માટે વિચારોનું આદાન-પ્રદાન કરવા અને શેર કરવા સંમત થયા છે. સમાન ગવર્નન્સ ફ્રેમવર્ક, સંશોધન કાર્યક્રમો પર સહયોગ માટેની તકોનું અન્વેષણ કરવા અને ક્ષમતા મજબૂત કરવા, સંશોધન ફેલોનું આદાનપ્રદાન, ડેટા મેનેજમેન્ટ અને આંકડાકીય વિશ્લેષણ પર ત્રણ વર્ષની કાર્ય યોજના વિકસાવવી.
નાણાકીય અસરો:
આ એમઓયુ દ્વારા પરિકલ્પિત સહયોગના સંબંધમાં દરેક પક્ષો પોતાનો ખર્ચ ઉઠાવશે. જો પક્ષો પછીથી આ એમઓયુ દ્વારા પરિકલ્પિત પ્રવૃત્તિઓના એક તત્વ માટે ભંડોળ સુરક્ષિત કરે છે, અને તે ભંડોળનો એક ભાગ અન્ય પક્ષને પસાર કરવાનો હેતુ છે, તો પ્રશ્નમાં રહેલી પ્રવૃત્તિને સંચાલિત કરવા માટે વધારાના કરારને અમલમાં મૂકવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ચક્રવાત 'બિપરજોય' અંગેની તૈયારીઓની સમીક્ષા કરવા માટે ઉચ્ચ સ્તરીય બેઠકની અધ્યક્ષતા કરી
પ્રધાનમંત્રીએ ચક્રવાતની અસરને ઓછી કરવા માટે હાથ ધરાયેલા પ્રયાસો વિશે જાણકારી આપી
સંવેદનશીલ સ્થળોએ રહેતા લોકોને સુરક્ષિત રીતે બહાર કાઢવામાં આવે તે સુનિશ્ચિત કરવા માટે દરેક સંભવિત પગલાં લો : પ્રધાનમંત્રી
તમામ આવશ્યક સેવાઓને નુકસાનની સ્થિતિમાં તાત્કાલિક પુનઃસ્થાપિત કરવા માટે સજ્જતા સાથે તેની જાળવણીની ખાતરી કરો : પ્રધાનમંત્રી
પ્રધાનમંત્રીએ અધિકારીઓને પ્રાણીઓની સુરક્ષા સુનિશ્ચિત કરવા પણ કહ્યું
પ્રધાનમંત્રી, શ્રી નરેન્દ્ર મોદીએ આજે તોળાઈ રહેલા ચક્રવાત ‘બિપરજોય’ને કારણે ઊભી થયેલી પરિસ્થિતિને પહોંચી વળવા કેન્દ્ર તેમજ ગુજરાતના મંત્રાલયો/એજન્સીઓની તૈયારીઓની સમીક્ષા કરવા માટે એક ઉચ્ચ સ્તરીય બેઠકની અધ્યક્ષતા કરી હતી.
પ્રધાનમંત્રીએ વરિષ્ઠ અધિકારીઓને રાજ્ય સરકાર દ્વારા સંવેદનશીલ સ્થળોએ રહેતા લોકોને સુરક્ષિત રીતે બહાર કાઢવા અને તમામ આવશ્યક સેવાઓ જેવી કે પાવર, ટેલિકોમ્યુનિકેશન, આરોગ્ય, પીવાનું પાણી વગેરેની જાળવણી સુનિશ્ચિત કરવા અને તેમને થયેલા નુકસાનની તાત્કાલિક પુનઃસ્થાપિત કરવામાં આવે તે સુનિશ્ચિત કરવા માટે દરેક સંભવિત પગલાં લેવાનો નિર્દેશ આપ્યો હતો. તેમણે એ પણ નિર્દેશ આપ્યો કે પ્રાણીઓની સુરક્ષા પણ સુનિશ્ચિત કરવી જોઈએ. તેમણે વધુમાં કંટ્રોલ રૂમની 247 કામગીરી માટે નિર્દેશ આપ્યો હતો.
મીટિંગ દરમિયાન, ભારતીય હવામાન વિભાગે  માહિતી આપી હતી કે ચક્રવાત 'બિપરજોય' 15મી જૂનના રોજ બપોર સુધીમાં માંડવી  અને કરાચી  વચ્ચે જખાઉ બંદર  નજીક સૌરાષ્ટ્ર અને કચ્છને ખૂબ જ ગંભીર ચક્રવાત વાવાઝોડા તરીકે પાર કરે તેવી શક્યતા છે. જે દરમિયાન 125 થી 135 કિમી પ્રતિ કલાકની મહત્તમ ગતિ સાથે પવન ફૂંકાઈ અને તેની ઝડપ વધીને 145 કિમી પ્રતિ કલાકની થઈ શકે તેવી શક્યતા છે. 14-15 જૂનના રોજ ગુજરાતના દરિયાકાંઠાના જિલ્લાઓમાં ભારે વરસાદ પડવાની સંભાવના છે, જેમાં કચ્છ, દેવભૂમિ દ્વારકા અને જામનગરમાં અતિભારે વરસાદ અને પોરબંદર, રાજકોટ, મોરબી અને જૂનાગઢ જિલ્લામાં થોડા સ્થળોએ ભારેથી અતિભારે વરસાદની સંભાવના છે. IMD એ માહિતી આપી હતી કે તે 6 જૂને ચક્રવાતી સિસ્ટમની શરૂઆતથી તમામ રાજ્યો અને સંબંધિત એજન્સીઓને નવીનતમ આગાહી સાથે નિયમિત બુલેટિન જારી કરી રહી છે.
એવું પણ જણાવવામાં આવ્યું હતું કે ગૃહ મંત્રાલય  પરિસ્થિતિની 247 સમીક્ષા કરી રહ્યું છે અને રાજ્ય સરકાર અને સંબંધિત કેન્દ્રીય એજન્સીઓના સંપર્કમાં છે. NDRF એ 12 ટીમોને પૂર્વ-સ્થિતિમાં મૂકી છે, જે બોટ, ટ્રી-કટર, ટેલિકોમ સાધનો વગેરેથી સજ્જ છે અને 15 ટીમોને સ્ટેન્ડબાય પર રાખવામાં આવી છે.
ભારતીય કોસ્ટ ગાર્ડ અને નેવીએ રાહત, શોધ અને બચાવ કામગીરી માટે જહાજો અને હેલિકોપ્ટર તૈનાત કર્યા છે. આર્મીના એરફોર્સ અને એન્જિનિયર ટાસ્ક ફોર્સ યુનિટ, બોટ અને બચાવ સાધનો સાથે, તૈનાત માટે સ્ટેન્ડબાય પર છે. સર્વેલન્સ એરક્રાફ્ટ અને હેલિકોપ્ટર દરિયાકાંઠે સીરીયલ સર્વેલન્સ કરી રહ્યા છે. આર્મી, નેવી અને કોસ્ટ ગાર્ડની ડિઝાસ્ટર રિલીફ ટીમો  અને મેડિકલ ટીમો  સ્ટેન્ડબાય પર છે.
પ્રધાનમંત્રીને ચક્રવાતનો સામનો કરવા માટે ગુજરાત સરકાર દ્વારા લેવામાં આવેલા પગલાં વિશે પણ માહિતી આપવામાં આવી હતી. મુખ્યમંત્રીના સ્તરે જિલ્લા વહીવટીતંત્ર સાથે સમીક્ષા બેઠકો યોજવામાં આવી છે અને રાજ્યનું સમગ્ર વહીવટી તંત્ર કોઈપણ આકસ્મિક પરિસ્થિતિને પહોંચી વળવા સજ્જ છે. ઉપરાંત, કેબિનેટ સચિવ અને ગૃહ સચિવ ગુજરાતના મુખ્ય સચિવ અને સંબંધિત કેન્દ્રીય મંત્રાલયો/એજન્સીઓના સતત સંપર્કમાં છે.
આ બેઠકમાં ગૃહમંત્રી, પ્રધાનમંત્રીના અગ્ર સચિવ, કેબિનેટ સચિવ અને અન્ય વરિષ્ઠ અધિકારીઓએ હાજરી આપી હતી.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ કોલકાતામાં આગની દુર્ઘટનાને કારણે થયેલી જાનહાનિ પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ કોલકાતામાં આગ દુર્ઘટનાને કારણે થયેલી જાનહાનિ પર શોક વ્યક્ત કર્યું છે.
એક ટવીટમાં પ્રધાનમંત્રીએ કહ્યું કે, “કોલકાતામાં આગ દુર્ઘટનાને કારણે થયેલ જાનહાનિથી દુઃખ થયું છે. દુઃખની આ ઘડીમાં મારી સંવેદના શોકગ્રસ્ત પરિવારો સાથે છે. ઘાયલો વહેલી તકે સ્વસ્થ થાય તેવી કામના કરું છું. "
SD/GP
(